**VNÚTORNÝ PORIADOK ŠKOLSKEJ JEDÁLNE**

**VEDÚCA Š J** : Bc. Jaroslava Kvaššayová

**Pracovná doba v kancelárií Š J** : Pondelok – Piatok , od 6, 00 hod. - 14.00 hod.

**Strava sa prihlasuje na základe ZÁPISNÉHO LÍSTKA – PRIHLÁŠKA NA STRAVOVANIE a uhradenia mesačných platieb za stravu podľa aktuálneho cenníka. Cena stravného sa môže meniť na základe rozhodnutia OÚ po schválení Obecným zastupiteľstvom. V prípade zmeny budú stravníci včas informovaní.**

 Pri odovzdaní PRIHLÁŠKY NA STRAVOVANIE si súčasne vyzdvihne nový stravník čip v hodnote 2,00 €, ktorým bude automaticky **prihlásený na stravu podľa zápisného lístka, to znamená, že obedy má automaticky prihlásené až do odhlásenia.** Rodičia si môžu deti odhlasovať aj cez aplikáciu a internet. **Stratu čipu** je potrebné nahlásiť vedúcej Š J, kde čip bude zablokovaný pre prípad neoprávneného použitia a pre pokračovanie je potrebné si zakúpiť **nový čip v hodnote 2,00 €.**

**Pri strate, prípadne zabudnutí čipu sa strava vydáva na základe potvrdenia, ktoré vydá vedúca Š J, alebo oznámení pri výdajnom okienku pani kuchárke. Ak by čip prestal fungovať alebo by bol poškodený, to znamená, že ho treba vymeniť u vedúcej Š J .**

**ČASOVÝ HARMONOGRAM STRAVOVANIA**

**Žiaci MŠ :** Desiata : 8, 30 – 9,00 h

Obed : 11 ,15 – 12,00 h

Olovrant : 14, 15 – 14,35 h

**Žiaci ZŠ a ostatní stravníci :** Obed : 12, 00 – 13,15 h

**PLATBA ZA STRAVOVANIE**

**Žiaci MŠ** : Desiata : 0,45 € Desiata : 0,45 €

Obed : 1,10 € Obed : 1,10 €

Olovrant : 0,35 € Spolu : **1,55 €**

Spolu **: 1,90 €**

**Žiaci ZŠ :**

**I. stupeň :** 1. – 4. ročník / 1. deň **1,50 €**

**II. stupeň** : 5. – 9. ročník / 1 .deň **1,70 €**

**Zamestnanci :** Obed **2,20 €**

**Spôsob platby :** je nutné zrealizovať najneskôr **do 20. dňa predchádzajúceho mesiaca**, v ktorom sa bude stravovanie poskytovať. Strava na mesiac september je potrebné uhradiť najneskôr do 13.9. v príslušnom roku.

**Číslo účtu : SK 96 5600 0000 0028 0537 9010,**

treba udať správny **variabilný symbol VS- heslo stravníka,** ktorý vám bol pridelený**, meno, priezvisko stravníka** (poznámka v banke, informácia pre prijímateľa ). V prípade nezaplatenia stravy **nebude** dieťa MŠ prebrané.

**Od 01.09.2023 boli schválené dotácie (MŠVVaŠ SR).**

Úpravy vyplývajúce zo zavedenia zákona č. [257/2021 Z. z.](https://www.danovecentrum.sk/form/goto.ashx?t=26&p=5334224&f=3), ktorým sa mení a dopĺňa zákon č. [544/2010 Z. z.](https://www.danovecentrum.sk/form/goto.ashx?t=26&p=1025985&f=3) o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa mení a dopĺňa zákon č. [595/2003 Z. z.](https://www.danovecentrum.sk/form/goto.ashx?t=26&p=1021243&f=3) o dani z príjmov v znení neskorších predpisov, a z toho vyplývajúce povinnosti.

**Výška dotácie od 01.09.2023 je pre :**

**MŠ – predškolák celodenná strava - 1,40 € - doplatok rodiča celodenná strava - 0,50 €**

**MŠ – predškolák poldenná strava - 1,40 € - doplatok rodiča poldenná strava - 0,15 €**

**ZŠ I. stupeň – 2,10 €,**

**ZŠ II: stupeň – 2,30 € eur na každý deň (od 1.9.2023), s podmienkou, že stravník :**

**-** patrí do kategórie H N (hmotná núdza), Ž M (životné minimum), ŠD (štátna dotácia - čestné vyhlásenie)

- ak sa žiak zúčastnil výchovno-vzdelávacej činnosti v základnej škole

(minimálne jednu vyučovaciu hodinu)

- zároveň odobral stravu v školskej jedálni

**- dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude  zaradené do zoznamu stravníkov s tým, že školská jedáleň nevie zabezpečiť diétnu stravu.**

**Platba pri neodobratí stravy z dotácií :**

* ak sa žiak nezúčastní vyučovania a nie je z obeda odhlásený
* ak sa žiak vyučovania zúčastní, ale obed reálne neodoberie
* ak žiak ochorie a rodič ho nestihne odhlásiť v stanovenom termíne (iba prvý deň choroby si môže obed zobrať a nasledujúce dni musí stravu odhlásiť) .

**Rodičia detí, ktorí poberajú dotáciu a majú nastavené trvalé príkazy ( hlavne sa to týka ZŠ ) nech si ich zrušia , nakoľko majú potom veľké preplatky.**

**Jedálny lístok** je vypracovaný vedúcou Š J a hlavnou kuchárkou podľa zásad pre školské stravovanie, pričom je kladený dôraz na dodržanie výživových a nutričných hodnôt. Je zverejnený aj na internetovej stránke [www.strava.cz](http://www.strava.cz) a nástenke v školskej jedálni. Prípadné pripomienky, námety, otázky k stravovaniu, hygiene, je možné prerokovať iba s vedúcou Š J.

Problémy so stravovacími návykmi stravníka, treba vždy informovať vedúcu školskej jedálne a nie informovať pedagogického zamestnanca alebo iného zamestnanca MŠ, nakoľko on nemá čas ani právo sa tým zaoberať.

Školská jedáleň má právo zmeniť jedálny lístok zo dňa - na deň, bez oznámenia o zmene jedla stravníkom.

**Žiakov MŠ** prihlasuje a odhlasuje rodič, alebo jeho zákonný zástupca osobne, cez internet [www.strava.cz](http://www.strava.cz) , emailom na jedalen[mspruzina@gmail.com](mailto:mspruzina@gmail.com) , telefonicky č. t. : 042 /4358 740 do 13.30 hod. Odhlásiť sa môžete, ale len v prípade choroby aj na druhý deň ráno do 7.00 hod**. na tel. čísle 042/4358 740, ale NIE SA PRIHLASOVAŤ !!!**

**Žiakov ZŠ** prihlasuje alebo odhlasuje rodič / zákonný zástupca , aj  **zamestnanc**i sa odhlasujú tiež osobne, cez aplikáciu www.strava.cz, emailom [jedalenmspruzina@gmail.com](mailto:jedalenmspruzina@gmail.com),, alebo telefonicky na t. č. 042/4358740 do 13.30 hod. .

Odhlásiť sa môžete, len **v prípade choroby** aj na druhý deň ráno do 7.00 hod**. na tel. čísle 042/4358 740, ale NIE SA PRIHLASOVAŤ !!!**

**Hromadné odhlášky zo stravy : v prípade výletov, exkurzií, turnajov,  počas prázdnin sa strava odhlasuje najneskôr 3 pracovné dni vopred.**

**STRAVA V OBEDÁROCH**

Rodičia, ktorí nestihli prvý deň odhlásiť stravu , si môžu stravu odobrať do svojho obedára t. j **do 13.15 hod.** vo vyhradenom priestore, **ostatné dni musia rodičia stravu odhlásiť.**

Upozorňujem stravníkov, ktorí si obed vyzdvihnú do obedára, aby ho skonzumovali najneskôr do 15,00 hod. (podľa platných hygienických predpisov ). Za skonzumovaný obed po tejto dobe a za problémy , ktoré môžu z toho vyplynúť nezodpovedáme.

Zákon č. 245/2008 Z. z §140 a 141 hovoria o zariadeniach školského stravovania, ktoré sú zriadené na účely stravovania detí a žiakov v zariadeniach školského stravovania , t. j . stravník sa stravuje v školskej jedálni.

Zákon **nepripúšťa konzumáciu stravy** , ktorá je vyrobená v školskej jedálni, **konzumovať v domácom prostredí.** Stravovanie stravníkov v školskej jedálni má výchovný moment a je aj prevenciou v oblasti výživy.

**DOZOR V ŠKOLSKEJ JEDÁLNI**

Počas výdaja obeda je v školskej jedálni zabezpečený pedagogický dozor. ( Rozvrh je na nástenke Š J).

**SPRÁVANIE SA ŽIAKOV V Š J !!!**

**1** . Do jedálne žiak vstupuje v čase určenom na obed. Stravník, ktorí sa nestravuje, cudzí ľudia a iní rodičia nevstupujú do Š J.

**2** . Pri vstupe do školskej jedálne si každý žiak odloží, zavesí svoje veci na vešiak, alebo lavičku v priestoroch šatne pri Š J. Všetky veci si odkladá v priestoroch šatne a zároveň vstupuje umytými rukami do jedálne. Cenné veci si môže zobrať so sebou do Š J. **NEVSTUPOVAŤ SO ŽUVAČKOU!**

**3**. V jedálni sa žiak správa disciplinovane, zaraďuje sa postupne do poradia k výdajnému okienku, nepredbieha sa, nestrká do spolužiakov, pripraví si čip a čaká na výdaj stravy.

**4 .** Žiaci sú povinní dodržiavať pokyny zamestnancov Š J a prítomných pedagógov.

**5 .** Pri stole sa správa slušne, nevykrikuje, nerozpráva na hlas, neničí inventár ( stoly, stoličky, obrusy, príbor, poháre a atď.) ,nenecháva po sebe odpadky, nesiaha iným do jedla a po skončení obeda si odnesie použitý inventár k okienku,  pri odchode z miesta zasunie stoličku.

**6 .** Pri nevoľnosti alebo úraze sú stravníci povinní okamžite hlásiť túto skutočnosť zamestnancovi Š J, alebo dozor konajúcemu pedagógovi.

7. Zo Š J je zakázané vynášať riad.

8. Za opakované priestupky závažnejšieho charakteru, či hrubé nekultúrne správanie, môže byť žiak dočasne vylúčený zo školského stravovania .

**9.** Po odchode z jedálne v tichosti opustí priestory Š J a M Š.

**Počas pobytu v školskej jedálni a v jej priestoroch sa správam slušne nakoľko počas výdaja obeda v materskej** **škole deti spia !!!**

V Pružine : 01.09.2023 Bc. Jaroslava Kvaššayová